b"\n_START_ARTICLE_\nEsgl\xc3\xa9sia de Sant Sebasti\xc3\xa0 del Bedorc\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de planta moderna edificada en substituci\xc3\xb3 de l'antiga. Es tracta d'una esgl\xc3\xa9sia d'una sola planta longitudinal on tots els elements de les antigues construccions religioses ha estat modificats notablement i aix\xc3\xad ens trobem amb una fa\xc3\xa7ana completament llisa on l'\xc3\xbanic element que sobresurt \xc3\xa9s la porta d'entrada; el campanar \xc3\xa9s format per una s\xc3\xa8rie de pilars adossats que s'enlairen per damunt de la coberta. Els antics absis, tan emprats en l'\xc3\xa8poca rom\xc3\xa0nica i g\xc3\xb2tica, es veuen aqu\xc3\xad substitu\xc3\xafts per una gran ret\xc3\xadcula quadrada amb vidres de diferents colors, que deixen passar una llum transformada que envolta l'estan\xc3\xa7a interior. La coberta \xc3\xa9s inclinada i forma, en el seu perfil, una branca d0hip\xc3\xa9rbole. Els tancaments estan fets a base de matxons d'obra. En el punt mig d'una de les fa\xc3\xa7anes laterals hi ha el campanar."